<classify> Katika orodha ya wanaoongoza kwa ufungaji kwenye ligi ya msimu huu waganda Amisi Tambwe wa Yanga na Hamisi Kiiza ndio wanaongoza kwa kupachika mabao 14 kila mmoja.Wachezaji hao ni kama wamebadilishana kwani msimu uliopita Tambwe alikuwa Simba na Kiiza alikuwa Yanga kabla ya kuachwa na timu zao kwa sababu tofauti na kila mmoja kujiunga na timu anayochezea sasa.Mbali na Waganda hao, mgeni mwingine anayefuatia kwa upachikaji mabao ni Mzimbabwe anayechezea Yanga, Donald Ngoma kwenye mabao kumi mpaka sasa sawa na Jeremiah Mgunda wa Prisons.Nafasi ya tano na ya sita zinashikiliwa na Kipre Tchetche na Elias Maguli wenye mabao tisa kila mmoja huku Ibrahim Ajibu akishika nafasi ya saba kwa kufikisha mabao manane akifuatiwa na Simon Msuva, John Bocco na Shomari Kapombe wenye mabao sita kila mmoja.Wenye mabao matano ni Atupele Green, Paul Nonga, Thaban Kamusoko na Jerryson Tegete na Fully Maganga na Said Bahanuzi wamefunga mabao manne kila mmoja.Shiza Kichuya, Didier Kavumbagu,Mussa Juma na Samuel Kamuntu wote wamefunga mabao matatu kila mmoja.  <topic>: MICHEZO 